
ПРОТОКОЛ 
От проведено съвместно заседание на Постоянните комисии към Общински съвет Златоград

На 18.05.2026., (понеделник) от 16:30 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: г-жа Eлмира Угорлиева – Зам.-кмет на Община Златоград, инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-н Юли Хаджийски – Главен инженер, г-жа Надя Мангарудова - Директор на Дирекция „Финансово-счетоводни дейности, бюджет, човешки ресурси и местни данъци и такси”, г-жа Силвия Щърбова – Главен счетоводител, Присъстваха и кметове на с. Старцево и с. Долен и други. 
Председателстващ съвместното редовно заседание на постоянните комисии към ОбС Златоград,  е  г-жа Романова.
Г-жа Романова: Добър ден! Колеги, уважаема общинска администрация, г-жо Угорлиева-Пехливанова, г-жо Чаушева и кметски наместници, с кворум от 5 постоянни комисии, откривам днешното заседание на Постоянните комисии. Имате изпратен дневния ред с 7 точки. Ако някой има предложение за промяна или допълнение? 

Г-жа Кръстева: Благодаря! Постъпило е писмено оттегляне на докладна записка отразена като 3 точка от дневния ред, това е: Докладна записка относно: Процедура по чл.15 от Закона за устройство на територията за УПИ І-за хотел, кв.24 по ПУП на гр. Златоград и прекратяване на съсобственост в поземлен имот с идентификатор 31111.32.239 по Кадастрална карта на гр. Златоград по молба на А. С. С., с вх.№ ОС – 80/22.01.2026г. и изх.№ 61-00-29/22.01.2026г., постъпила от кмета на община Златоград. 
Днес е постъпило писмото от кмета на общината за оттегляне, така че точка 3, тази докладна е оттеглена. 
Аз предлагам към „Молби и жалби на жителите на община Златоград“ да разгледаме постъпило писмо от Общинска администрация относно: Проблеми с организацията на движението и паркирането на ул. „Велико Търново“ гр. Златоград, Жалба от В. Ч.- постъпила нова и Подписка на живущите в гр. Златоград на ул. „А******“ № **. Към т. „Други“ да бъде разгледано постъпило от Окръжен съд – Смолян писмо относно: освобождаване на съдебен заседател. Това са моите предложения. Оттеглянето не се гласува по процедура. 

Г-жа Александрова: Предлагам на мястото на т. 3 да направим нова точка 3 – Разглеждане на мотиви за оттегляне на докладната записка с вх.№ ОС-80/22.01.2026г.

Г-жа Романова: Други предложения? 

Не постъпиха други предложения за допълнение и промяна в дневния ред. 

Г-жа Романова подложи на гласуване с вдигане на ръка предложенията по реда на постъпванията им.


· Към т. 2 „Молби и жалби на жителите на община Златоград“: Постъпило писмо от Общинска администрация относно: Проблеми с организацията на движението и паркирането на ул. „Велико Търново“ гр. Златоград; Жалба от В. Ч.; Подписка на живущите в гр. Златоград, ул. „А*****“ № **; Към т. „Други“ – Писмо от Окръжен съд – Смолян относно: Освобождаване на съдебен заседател.

Комисията гласува с 10 гласа „за“, 0 „против“ и  0 „въздържал се“ – приема се.

· т. 3 от дневния ред – Разглеждане на мотиви за оттегляне на докладната записка с вх.№ ОС-80/22.01.2026г.

Комисията гласува с 9 гласа „за“, 0 „против“,   0 „въздържал се“ и 1 не участва в гласуването – приема се.

Г-жа Романова подложи на гласуване с вдигане на ръка,  целия дневен ред, с така направените допълнения. 

Комисията гласува с 10 гласа „за“, 0 „против“ и  0 „въздържал се“ – приема се.


ДНЕВЕН РЕД:

1. Докладна записка относно: Актуализиране състава на Постоянните комисии на Общински съвет – Златоград, с вх.№ ОС-401/14.05.2026г., постъпила от Председателя на Общински съвет Златоград. 

1. Молби и жалби от жители на Община Златоград;

1. Разглеждане на мотиви за оттегляне на докладната записка с вх.№ ОС-80/22.01.2026г.

1. Докладна записка относно: Отдаване под наем на помещения, разположени на I-ви етаж в източното крило от четириетажна масивна сграда “Ученически пансион”, на ул. ”С******” №*, гр. Златоград, с вх. № ОС-400/14.05.2026 г., постъпила от Александър Илийков, Антон Симеонов, Владимир Ликов, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова, Невена Александрова и Станислав Гюнелиев.

1. Еднократна финансова помощ за новородени/ осиновени деца на територията на Община Златоград.

1.  Молби за еднократна финансова помощ.

1.  Други

· Писмо от Министерство на финансите относно: Необходимостта от спазването на фискалните правила и ограничения по Закона за публичните финансите, поети от страната ни ангажименти като страна членка на Европейския съюз и Еврозоната, както и прилагането на Закона за събирането на приходи и извършването на разходи през 2026г. до приемането на Закона за държавния бюджет на Република България за 2026г., Закона за бюджета на държавното обществено осигуряване за 2026г. и Закона за бюджета на Националната здравноосигурителна каса за 2026г., с вх.№ ОС-392/12.05.2026г.

· Писмо от Министерство на финансите относно: Извършване на анализ на отложените плащания по бюджетите на общините по отчетна област „Бюджет“ към 30.04.2026г., както и трайно заетите щатни бройки към 30.04.2026г., с вх.№ ОС-393/12.05.2026г.

***************************************************************************

По т.1. от дневния ред: Докладна записка относно: Актуализиране състава на Постоянните комисии на Общински съвет – Златоград, с вх.№ ОС-401/14.05.2026г., постъпила от Председателя на Общински съвет Златоград. 


Г-жа Романова даде думата на г-жа Кръстева. 

Г-жа Кръстева: Колеги, тази докладна записка е направена във връзка с оперативната работа на Общински съвет Златоград. 

На основание чл.21, ал.1, т.1 от Закона за местното самоуправление и местната администрация и съгласно чл. 36, ал. 1 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград: 
Р Е Ш И:
Актуализира състава на Постоянните комисии на Общински съвет Златоград, както следва: 

1. ПК  по  Здравеопазване и екология, г-н Сидеров  се замества от г-н Владимир Ликов; 
1. ПК  по Предотвратяване и установяване на конфликт на интереси,  г-н Сидеров  се замества от г-н Владимир Ликов. 

Г-жа Кръстева: Г-н Ликов, Вие нещо имате ли да кажете? 

Г-н Ликов: Приемам без възражение. 

Г-жа Романова попита за въпроси и предложения. Такива не постъпиха и тя подложи проекта на решение на гласуване с вдигане на ръка. 

Комисиите гласуваха проекта на решение с 10 гласа „за“, 0 „против“ и  0 „въздържал се“ –приема се.

*************************************
По т.2 от дневния ред:  Молби и жалби от жители на Община Златоград;

Г-жа Романова даде думата на г-жа Кръстева. 

· Писмо относно: Проблем с организацията на движението и паркирането на ул. „Велико Търново“ в гр. Златоград, с вх.№ ОС-406/15.05.2026г. и изх.№ 92-00-143/15.05.2026г., постъпило от кмета на община Златоград. 

Г-жа Кръстева: Посочено е, че е проведена Общинска комисия по безопасност на движението по пътищата. Нашето писмо е от месец септември 2025г., а сега сме месец май 2026г. Въпроса ми е г-жо Чаушева: Кога е проведена тази комисия за безопасност на движението? Близо една година забавяте отговора. До жителите на същата улица сте изпратили писмо, че касае средства за пътни знаци и за легнали полицаи. До Общински съвет е постъпила само една докладна записка за пътни знаци и посочената сума от кмета на общината е гласувана. Там ставаше въпрос и за въпросното огледало, което казахте, че е закупено и все още предполагам, че не е сложено. Какво се случва с пътните знаци? Защото е казано – „според финансовото състояние на община Златоград“. Кога е проведено последното заседание на Комисията за безопасност и кое наложи от 26.09.2025г., отговора да постъпи на 15.05.2026г.? 

Г-жа Чаушева: Последната комисия по безопасност на движение по пътищата е проведена на 18 ноември 2025 година. Вярно, късно са дадени отговорите, но не е цяла година. Публикуван е протокола на комисията скоро на страницата. Скоро, не мога точно да кажа кога, но тогава са изготвени и отговорите, разписани от кмета и изпратени към хората. По принцип на заседанието присъстват и заинтересовани страни, ако желаят ние разглеждаме принципни теми. Не вярвам всички тези хора, които сигнализират за проблеми да очакват решение от комисията, защото има въведена организация за движение. Има Закон за движение по пътищата, който трябва да се спазва, така или иначе. Комисията е консултативен орган към кмета на общината. В нея участват различни представители на институции, когато нещо генерално трябва да се случи или да се изрази становище ние го правим, но в крайна сметка действат Закон за движение по пътища, имаме Генерален план за организация на движение. Късно са изработени отговорите, просто такава е била възможността за отговор. Относно пътните знаци, миналата година ще припомня, че поискахме средства за пътни знаци. Не бяха предоставени, поне нямаше такова решение на Общински съвет по първоначалната докладна на общинска администрация. След това, когато беше разглеждан въпроса за спирки на градския транспорт сумата беше определена точно по този повод. Сумата дори не стигна за всички пътни знаци, тръбни стойки, така че ние не сме закупували знаци, огледала по решение на Общинската комисия за безопасност на движение по пътищата, закупиха се единствено табели, пътни знаци за спирки на градския транспорт. 

Г-жа Кръстева: Г-жо Чаушева, аз по памет си спомням, че 7 000 лева бяхте поискали за пътни знаци и ние гласувахме 7 000 лева за пътни знаци и имаме извадка от протокола от проведената комисия. Ние имахме проект на решение за гласуване на въпросното огледало и вие казахте, че имате средства и огледалото е закупено.  Знам, че огледалото на 4 етаж стои. Просто трябва да се разпореди да бъде сложено, но човека трябва да отиде да се помоли на кмета и тогава ще бъде сложено. 

Г-жа Чаушева информира, че огледалото вече е поставено. 

Г-жа Кръстева: Въвеждането на ограниченията, цитирам Ви писмото до жителите: „ за спиране и паркиране с пътни знаци е според финансовите възможности на общината“. До момента не сте поискали пари за пътни знаци. С такива темпове ако работите от ноември комисията да я обявявате в май. Кметът на предишното заседание каза, че не бърза и го показва с действията си. С такива действия, с толкова месеци закъснение. Аз до заседанието ще поискам писмено  – Кога е проведена комисията и кога сте обявили протокола на сайта на общината? Защото говорим за прозрачност. 

Г-н Гюнелиев: Аз искам да попитам тези 7 000 лева, които ги гласувахме за какво ги изхарчихте тогава щом не са пътни знаци, както казвате? Точно аз направих тогава проблем, че те са избрали една фирма и казаха, че ще попитат и други, защото намерихме и в същото време вие казвате, че не са закупени, а ви отпуснахме 7 000 лева. Гласувахме, тоест 7 000.   

Г-жа Кръстева: Решение № И 490 прието на 09.09.2025г.: Дава съгласие за извършване на разходи,  в размер до 7 024,12 лв., за закупуване на пътни знаци, табели и ограничители за осигуряване на безопасно движение по улиците и пътищата на територията на Община Златоград. Заповядайте г-жо Чаушева/решение И 490/.

Г-жа Чаушева: Явно трябва да си припомним още подробности, защото ние за тази сума дадохме различни оферти. Не се приемаше решение. Когато разглеждахме докладната за спирки на градския транспорт на линията, Общински съвет прие това решение във връзка с пътните знаци за спирките. Те не бяха достатъчни дори за….

Г-жа Кръстева: Дайте ни решение, че това е отишло за градски транспорт. Къде имаме такова решение. 

Г-жа Чаушева: Може би в разисквания, в протоколи, всички трябва да си припомним.

Г-жа Кръстева: Ако може до заседанието да ни представите решение, в което ние сме си променили това решение и сме казали, че това е за спирки. Аз не съм чула до сега взето решение да си го тълкуваме по друг начин. На масата може да се коментира каквото всеки си пожелае, но актът е решение на Общински съвет и аз ви го показвам. Всеки може да си говори кой каквото си иска. 

Г-жа Романова: Още повече, че там пише, че са знаци и табели, никъде не пише за градски транспорт.   

Г-жа Кръстева: Аз искам до заседанието да ни го представите. В юни е била комисията, Общински съвет се е произнесъл в септември и вие в май 2026 сте сложили огледалото, пък за пътните знаци не сме информирани дали въобще са сложени. Може да ги сложите и другата година в септември месец… 

Г-н Илийков: Имах едно питане в предходно заседание, относно легналите полицаи. Дали имаме налични и кога ще бъдат поставени?    

Г-жа Чаушева: Проверихме наличните ограничители на скоростта, но амортизирани са светло отразителните им елементи вече са похабени, но един ограничител бихме могли да монтираме. Предвиждахме да бъде до стадиона. Сигурно за този ограничител като по-приоритетен, защото само един ще можем да възстановим. Иначе дюбелите са повредени, светло-отразителност, пък и нали от експлоатацията те и самите гумени такива плоскости и те са нарушени. 

Г-жа Романова: Няма ли някой, който да следи кога са се разрушили, че имаме нужда да вземем някакви нови, все пак, когато дойде сезона за поставяне на полицаите да сме готови и да имаме. Сега сме проверили, защото г-н Илийков е питал.      

Г-н Илийков: В тази връзка дали може до заседание на колко места има, които са били и в момента не са поставени и евентуално като сума нещо да ни дадете какво е необходимо, за да ги закупим и поставим. А този, които го имаме нека да го поставят. 

Г-жа Хаджийска: Г-жа Чаушева, аз открито приветствам идеята ви на заседанията на комисията по безопасност на движение да присъстват заинтересовани граждани. Проблеми с паркирането има не само по „Велико Търново“, има по много улици в община Златоград. Но не виждам как заинтересованите лица биха присъствали, след като те нямат информация кога ще се провиди тази комисия, защото и поканата за последното заседание, което вие цитирахте, беше качена преди седмица. То е минало ноември месец вие май месец качвате покана, протоколи и така нататък. Така, че да си измиваме ръцете с това, че гражданите не са проявили интерес и не са присъствали на нещо, за което дори не са разбрали и няма как да разберат е меко казано неуважително. 

Г-жа Чаушева: Поканите не ги публикуваме на официалната страница на общината. Да, може би е идея да го правим. Сега е насочено заседание за 28 май. Такова заседание, но нали не мислите, че тази комисия ще реши въпроса с паркирането на автомобилите, в никакъв случай. Този въпрос е действително много важен, спешен, но тази комисия има едни консултативни такива задачи, да разгледа, евентуално да предложи решение. Вече другите проблеми с паркиране, с поставяне на други знаци, нали на лице е Генерален план за организация на движение, нали по нега се движи, но паркирането трябва да се случи по разпоредбите на Закона за движение по пътищата. Именно там е ролята и на служителите от районно управление да следят, да контролират, да приемат сигнали, според техните компетенции. 

Г-жа Хаджийска: Г-жо Чаушева, нали няма да потвърдите старото правило – „за да не стане нещо създай му комисия“. Искрено се надявам, че жителите на община Златоград ще имат възможност да присъстват на тези комисии, независимо дали са консултативен орган към кмета или могат да вземат решения, мисля че там е мястото където може да се обсъждат подобни проблеми, най-малко, защото всички ние представляваме тези жители на общината.      

Г-жа Романова попита за други изказвания.

Не постъпиха други изказвания. 


· Жалба от В. Ч. относно: Разширение на ел. „Васил Левски“, срещу номер ** с. Старцево, с вх.№ ОС-410/18.05.2026г.

Г-жа Кръстева: Тъй като е постъпила днес, ще дадем възможност до заседанието, ако сега няма да отговорите.

Г-н Ликов: Може ли кмета малко да ни разкаже, какво се случва тука на тази улица с В.Ч., че аз съм нов и не съм запознат.

Г-н Топчиев: Добър ден, уважаеми председателстващ! Добър ден на уважаеми членове на комисии! Значи аз заварих този проблем, след като встъпих в длъжност. Може би от преди 3-4 години, може би 21 е тръгнал този проблем. В.Ч. си построява къща за гости, той всъщност направи я, не я.. стара къща си я направи къща за гости. Сега в случая там има едно общинско място, което е ползваемо от В. К. Ползва се от дълги години и в последствие се разбира, че е общинска място, поне аз така съм запознат и в случая той иска да се разшири самото място, където на В. К., да се премахне оградата и да се направи парко място там, за да може да се паркират автомобили. Предполагам не само неговите автомобили и други разбира се, защото му идвали хора в къщата за гости, нямало къде да паркират автомобилите си. В общи линии това е. Но вече специалистите може да кажат до къде са стигнали нещата и как стоят. 

Г-жа Кръстева: Той иска разширение на улицата, не паркоместа. 

Г-н Топчиев: Той всъщност искаше пред къщата му, защото се намира на В. К. мястото пред къщата. Там искаше в началото. 

Г-н Ликов: Сега В. К.има ли договор за наем или нещо подобно, та го ползва това място. Не е сериозно да не му решаваме на този човек проблема. Вашето становище какво е? 

Г-н Топчиев: Аз съм си дал становището. Аз съм „за“ разширение на улицата, нямам нищо против. Която улица в Старцево да се разшири за мен е ок.

Г-жа Цекова: Общинската собственост е доказана в съда. По принцип ул. „Васил Левски“ е реализирана, нали като във времето тя е асфалтирана в габарита, в който е в момента. И по повод точно асфалтирането на улицата е изпратено писмо до К****** да освободят част от улична регулация. Тръгват тези дела и в момента всъщност на делото се установи, че това е бивш техен имот. Да, това е така, но за частта от имота им, който попада в улична регулация те са получили компенсаторни записи от поземлена комисия и затова е общинска. Но тези хора, те са си го владели както е по оградите в момента. Ние сме минали като сме реализирали улица „Васил Левски“ до оградата, така както хората ползват имота. Ул. „Васил Левски“ е предвидена в много голям габарит и реално ние общината, всъщност след това дело К****** бяха пуснали искане в община Златоград, като те искаха изцяло това, което е в улична регулация, това до оградата, което го ползват да го купят от общината и с това нещо, всъщност такава процедура по чл. 15. Експертен съвет по устройство на територията на К******* им каза, че това няма как да се случи и че ние в тази част, нали 8,50 ли колко е предвидена „Васил Левски“ да бъде? Да бъде поне в габаритите на 6,50 метра. От там насетне обявления, заснемане от страна на общината и към днешна дата уличната регулация, такава каквато е с плана одобрен от 88 година няма изменение. Това, което г-н Ч******* иска и всъщност това, което без да променяме регулация да облагородим някоя част, за да уширим, за да може да се паркира, няма как да се случи или трябва да бъде с Подробен устройствен план. Пропуснах да кажа, че едната къща, всъщност тези 280 и колко квадрата засягат три парцела. Бившата собственост на К******, в които единия К********, който е построил почти 1/3 от къщата е построена в уличната регулация и съда е отсъдил, че земята е на общината. Всъщност точно от там идва и проблема. Ние не можем и никой …. Тази къща А. К. се казва, всъщност парцела…да. И реално единствено можем само пред В. К. нещо да направим и може би от там идват и проблемите вече. Защото никой не иска, като и г-н Ч*******, както и кмета на общината, кмета на населеното място тази къща всъщност да се събаря. 

Г-н Гюнелиев: Аз искам да попитам навремето г-н Янчев как разпореди да бъде съборена тази къща в Долен тогава, това не е ли идентично. Като не можем да събаря къща, поне там където казвате на В. К. оградата да се разшири, където може. Тоест ние работим с два аршина – наши и ваши. За едни може, за други не може, така ли да го разбираме? Така ли работи община Златоград?

Г-жа Цекова: Законност и незаконност на къщи констатира РДНСК. РДНСК е органа, който е издал заповедта за събаряне. РДНСК е органа, който може да се сезира с тази къща, но аз мисля, че тук в залата няма човек, който би искал да събори къща, в която се живее в момента. Да търсим грешки дали е на администрация, дали е на човека, който е построил тази къща в тази улична регулация къщата е построена 82 или 88. Това е, но незаконност не кмета на общината.  

Г-н Ликов: Само, че аз чета тук в жалбата – не се засягат сгради. Демек иска само оградата някъде да се премести да се разшири улицата. Той човека го е писал не се засягат сгради. Аз не съм ходил на място, но явно има някакъв дискомфорт, коли влиза с преден, със заден. Според мен трябва да вземете отношение по този въпрос и да му помогнем на човека. Иска семейно бизнесче да прави и ние сега какво – дърпаме му ръчната. Не е съвсем така, разкажете ми г-жо зам. кмет, ама то така излиза.

Г-жа Хаджийска: Сега тези 280 кв., които са общинска собственост, аз също не съм била на място. Не може ли този човек, който явно или е построил незаконно или някой незаконно му е дал линия, няма значение. На него да му се отдели част от това, да се запази големия габарит на улицата, защото вие говорите в крайна сметка за улица, но всички знаем какви сокаци са в Старцево. И да възстановим, все пак една прилична улица, независимо от това каква е. Какъв и е габарита на улицата в момента, 6,50?   

Г-жа Цекова: Не, на някои места е 4, на други 4,50 максимум мисля че беше. 

Г-жа Хаджийска: Г-н Ликов, е прав като казва, че трябва да се намери някакво компромисно решение. И ето има 280 кв. общинско място, някой си ползва, друг ползва, пас от страна на общината. Когато някой друг иска да придобие общинско място, общината казва избирателно. И няма какво да се лъжем, аз и на предишната сесия го казах. Ликов е дошъл скоро. В. Ч. е персона нон грата в тази община  и нищо няма да стане за него. Просто никой не иска да си свърши работата. Дайте тези 280 общински да продадем ако трябва на този човек, който си е реализирал сграда, да разширим улицата и каквото остане да отиде при К****** и някак си мирно, тихо и спокойно да се реши въпроса. Ние поддържаме там напрежението и си мисля, че го правим съвсем умишлено, за да покажем на старцевци, че или сте с кмета или нищо не получавате, както и в община Златоград.     

Г-н Ликов: До колкото съм запознат в Коми има един терен, който по същия начин го ползваше А. М. и го отнехте от общината и го направихте паркинг. Там си паркира цяло Коми колите. За тях може, а за този човек не може, така ли? Не, не сте прави. До колкото разбрах кмета излезна със становище, че това трябва така да стане, както казва г-н Ч******. Така ли е кмете? 

Г-н Топчиев: Аз не казвам, както г-н Ч*****. Както кажат специалистите.

Г-н Ликов: Добре. Кой специалист отговаря за там да каже? Няма нищо против. Един специалист да се нагърби със становище и това да излезне в най-скоро време с решение до сесия и да се случат нещата.   

Г-жа Цекова: Всичко това става с подробни устройствени планове. И като ви казвам, ние на два или на три пъти различни ПУП сме обявявали. Ако К******** са съгласни, Ч****** не е съгласен. Ако Ч****** е съгласен, на два пъти сме вървели с ПУП. Просто там компромиса не може да стане. Това, което предлагане ние за да го направим ни трябва изменение на ПУП, който ПУП не може да влезе. 

Г-н Гюнелиев: Вие казвате, че има окончателно решение, че вече е общинско. Какво правим? Ние го оставяме в тяхна полза те да се разполагат с общински имот. Така ли? Договор за ползване имат ли? Нямат. Какъв е проблема общината да си го вземе това място., щом има решение на Административен съд до колкото разбрах, последна инстанция, така ли? 

Г-жа Цекова: На ВКС.

Г-н Гюнелиев: Това означава, че е общинско. И някой ползва общински терен безплатно, така ли да разбирам?  Какво е последващото решение, за да си го вземе общината. За какво трябва да има ПУП, при положение, че има решение на ВКС? 
 
Г-н Ликов: До сесия кмета да разпореди общинския имот да си дойде във владение на общината, да може да го ползват всички в с. Старцево, щом е общински имота. Това предлагам аз и да решим този проблем. 













· Подписка от живущите на ул. „А*****“ № **, с вх.№ ОС-404/15.05.2026г.

Г-жа Цекова информира, че не е в компетенциите им, дори да постъпи при гл. архитект на общината -магазина да стане кухня, гл. архитект ще иска съгласие на етажната собственост, а те са изразили своето несъгласие. 

· Жалба от В. М. с вх.№ ОС-293/07.04.2025г. относно: Рушаща се сграда.

Г-жа Кръстева: Г-жо Чаушева, вие бяхте обещали, дадохме срокове достатъчно за отстраняване на рушаща се сграда, но тя е приключила до определен период и вече положението е почти нетърпимо. 

Г-жа Чаушева: Направиха се доста дейности по предотвратяване на опасността от падащи греди, тухли. Останала е само каменната зидария на първия етаж. Собственичката на имота, тя не живее в града, но предприе някои действия. И аз и сега твърдя, че опасността е предотвратена. Остава само благоустрояване на тази граница, защото падат камъни от стената, която е от каменна зидария. Трябваше да се провери, но мисля, че опасността е предотвратена.

Г-жа Кръстева: Аз ще помоля до заседание на Общински съвет да отидете на място, защото семейството има близнаци и те не могат, заради това да ползват двора и са много притеснени. Падат постоянно камъни, змии има и тем подобни. Имаме Наредба за рушащи се сгради. Ако собственика не предприема действия, аз мисля че има законови срокове и да се спази наредбата. Нали имаме такава Наредба за рушащи се сгради?  Аз ще ви помоля до заседанието с писмено становище да се подпишете, че няма проблем, ако няма проблем както твърдите и снимки, защото ако  се случи нещо,  който се е подписал да си носи отговорността.  


· Жалба от М. Б. относно: Изхвърлени строителни материали в неговия имот, с вх.№ ОС-360/2304.2026г.

От дебатите стана ясно, че се работи по почистването на терена.
· Жалба от жители на ул. „Г** М****“ с вх.№ ОС-331/14.04.2026г.
Г-жа Кръстева попита има ли развитие. 
Г-н Иванов попита не може ли да се пусне временен достъп на тези хора докато се реши проблема от г-н Прахов.  
Г-жа Цекова отговори, че са тръгнали по тази процедура, която е с по-трайно предназначение. 
· Жалба от А. М. с вх.№ ОС-242/16.03.2026г.
Г-жа Чаушева отговори, че трябва да има авансово плащане по споразумение с Министерство на регионалното развитие и благоустройство, за да започне изпълнителя работа по ул. „Стефан Стамболов“ 
· Заявление от А. Т. с вх.№ ОС-153/18.02.2026г. 
Г-жа Чаушева каза, че са извършени аварийно-възстановителни дейности за 1 165 евро и са предоставили 12 кубика бетон. Информира, че  г-н Т***** е поискал 2 500 евро и те са дали толкова колкото е поискал. 

· Подписка от жители на с. Старцево с вх.№ ОС-1002/09.12.2025г., относно: Ограничаване на скоростта на МПС по улица „Маврузия“

Заседанието на комисията по безопасност на движението ще бъде на 28.05.2026г. и молбата ще бъде разгледана.

***************************************
По т.3 от дневния ред:  Разглеждане на мотиви за оттегляне на докладната записка с вх.№ ОС-80/22.01.2026г.

Г-жа Кръстева:Г-жо Угорлиева, най- вероятно вие ще отговаряте на следните въпроси: Докладната записка е с входящ номер от 22 януари 2026, разгледана е на постоянни комисии на 26 януари 2026 г. и след това на редовно заседание на 27 януари 2026 г. От януари месец до сега кое обстоятелство налага преписката да се допълни със становище от РИОСВ и Басейнова дирекция? Това ми е първия въпрос. 

Г-жа Чаушева: Разглеждайки преписката установихме, че няма становище от РИОСВ и Басейнова дирекция предвид наличието на дере и терен за озеленяване, което сме описали и в докладната записка. По-добре да минат и тези съгласувания, защото сега експертният съвет е констатирал, че има на място дере, попада в дере и г-н С******* е поел ангажимент да проектира и реализира водосток, с което ще обезпечи строителството в имота си, но считаме, че по-редно е да бъде тази идея защитена и със становище на РИОСВ и на Басейнова дирекция. Това становище е съгласувано и с гл. архитект.

Г-жа Кръстева: Кога се случи това и кои вие решихте, че трябва да има такова становище? На Експертен съвет ли мина отново? Кои специалисти решихте това, че трябва да мине през Басейнова дирекция и кога решихте? На коя дата и кои решихте? 

Г-жа Чаушева: Такава информация сега в момента не мога да ви дам. Защо трябва да се посочват експерти и лица. По-добре да има становище, за да е без проблем по-нататъшното реализиране на инвестиционното намерение. 
 
Г-жа Кръстева: От 22 януари 2026г. до 18 май 2026г., щом сте решили това, не случайно ви попитах. Имате ли изпратени искания за становище до РИОСВ и Басейнова дирекция и ако имате от коя дата е?

Г-жа Чаушева: Аз мисля, че оттеглянето на докладната не се мотивира. Вие сега ни карате тука да отговаряме на въпроси, свързани с мотивите за оттегляне. Кметът просто е посочил намерението да има и тези два документа, за да може инвестиционното намерение в бъдеще да се реализира по правилата. Експертен съвет е пропуснал тези две съгласувания да ги поиска.

Г-жа Кръстева: Г-жо Чаушева, ако нямате искане до РИОСВ и Басейнова дирекция предайте на кмета, че е много грозно да намесва политиката с личните инвестиционни намерения на колеги присъстващи на тази маса. Защото е грозно. Ние никога като общински съветници не сме намесвали бизнеса на кмета на тази маса. Защото е грозно да има инвеститор, който да желае да инвестира в Златоград и политически причини да налагат това да бъде спряно. Защото всички тези неща, които ги измисляте в момента … Ако намеренията ви бяха сериозни от 22 януари да 18 май е имало достатъчно време, за да отправите писма до РИОСВ и Басейнова дирекция. Аз ще направя писмено запитване до РИОСВ и Басейнова дирекция дали до момента има постъпило такова писмо от кмета на общината. И ще го заявя публично как се пречи на инвеститори в община Златоград поради политически причини.    

Г-н Иванов: В тази връзка другите, които минават по този ред и за тях искани ли са такива неща от басейнови дирекции, от РИОСВ.

Г-жа Чаушева: Инвестиционните предложения се представят от инвеститорите, а не от кмета на общината. И да, всички преписки минават със становища от РИОСВ и Басейнова дирекция. Това са по наредби екологични програми, проекти. Естествено, че не всякакъв вид обекти минават, има си определени разпоредби, които сочат в зависимост от вида на обекта какво съгласуване да бъде направено. 

Г-ж Романова: А когато е постъпила докладната записка в януари месец защо не сте искали тогава от Басейнова дирекция тези неща. Сега ли чак видяхте, че има дере? 

Г-жа Чаушева: Това е пропуск на Експертен съвет според мен, защото по принцип във всяка една преписка ги има тези съгласувания. Всяко едно инвестиционно намерение се представя пред РИСВ, която преценя дали е необходимо да се прави екологична оценка, дава становище по инвестиционните предложения във всяка една преписка ги има тези неща. 

Г-жа Романова: Да, видно е че просто не искате да се случи този обект и си търсите някакви поводи. То стана направо вече смешно. 

Г-жа Хаджийска: Като общински съветник от толкова много време ще си позволя да кажа една истина, която всички знаят. Не защото А. С. стои от тази страна на масата. А защото включително и А. С. поне 6-7 пъти е гласувал „за“ промени в „З***** ф****“. И защото включително и А. С. е чакал да дойдат поправките и сме местили точки. Мисля, че голяма част от хората тук си ги спомнят, когато идваха грешни проекти и ние местихме точките от едно място на друго. Когато всяко нещо, което „З***** ф****“ е пожелала да се направи ние тук не сме искали нито басейнови дирекции, нито РИОСВ. Това, което се случва в момента е груб прецедент в община Златоград и е добре златоградчани да го знаят. Появява се човек, иска да направи нещо, ние подкрепяме инвеститорите и после какво, започваме да създаваме спънки видите ли чак Експертния съвет. Ами сменете го този Експертен съвет, като в него има некомпетентни лица. Включително и вие сте в този Експертен съвет, г-жо Чаушева, тоест бихме могли да се съмняваме и във вашата компетентност, след като след толкова време установявате, че нямаме становище на РИОСВ. Хайде да спрем да си играем да говорим глупости. Препоръчвам ви, излезте и попитайте бизнесмените, попитайте местните хора, какво правим с инвестициите. Защо не спряхме хората с къщурките тука? Защото са хора на кмета, казвам го в прав текст и не се срамувам и не се страхувам. Сега ще спрем един инвеститор, на другия ще му се кланяме разбира се и така нататък. И всеки следващ ще си помисли дали да инвестира. Аз определено съжалявам местния бизнес, изключвам групата около г-н Янчев. Местните бизнесмени оформени в тази група, но определено съжалявам местния бизнес, какво ще правят тези хора, ние ще им създаваме нонстоп спънки. Не стига, че те живеят в един Златоград с шепа народ и не се знае и бизнеса им какъв е и не е моя работа да го оценям. Ами и ние ще създаваме проблеми. Признайте, решавате че няма да дадете съгласие, всъщност решавате, че А. С. не ви е подходящ инвеститор, така ли? Че вие по същата логика може да решите за всеки друг. Хайде да спрем да си играем на това, което не бива да става и на това, което не бива да се казва, но ме принудихте, защото това е инвестиция за която поне от две години се говори. И какво? Кого ще спрем? Ще спрем местните хора да инвестират в Златоград? Ще ни оставят не младите, всички ще ни оставят, защото на тази маса има и други хора, които имат бизнес и ако общината като институция се отнася по такъв начин към инвеститорите давайте да я затриваме тази община и да се преместваме към някоя друга поне тези на моята възраст дето сме останали, защото младите няма да се върнат и по същата причина. 
   
Г-жа Кръстева: За мен е прецедент да има инвеститор, да иска да облагороди мястото, да създаде работни места, да се развие бизнеса и да се задържат млади семейства в Златоград и точно тук общината да се явява пречка. Защото това е пречка от страна на общината- да си го говорим в прав текст. Колеги, аз предлагам да вземете решение до заседанието да бъде дадено писмено становище относно мотивите за оттегляне на докладната с разясняването на допълнителните въпроси.  На въпросите да ми бъде отговорено. Кога се реши, че това трябва да се изисква от РИОСВ и защо? От 22 януари до днешна дата има ли постъпили писмени питания към съответните институции или просто политически се заиграваме? До заседанието писмено да бъде отговорено на тези въпроси.  

Г-жа Романова подложи на гласуване предложението до заседание да се представи писмено становище относно мотивите за оттегляне на докладната записка и да бъде отговорено на зададените въпроси. 

Комисиите гласуваха предложението  с 8 гласа „за“, 0 „против“ ,  0 „въздържал се“  и 1 не участва в гласуването – приема се.

Г-жа Хаджийска поиска почивка. 

Г-жа Романова обяви почивка.

Г-жа Романова: С кворум от 5 комисии продължаваме по т. 4 от дневния ред. 

************************************************
По т.4 от дневния ред:  Докладна записка относно: Отдаване под наем на помещения, разположени на I-ви етаж в източното крило от четириетажна масивна сграда “Ученически пансион”, на ул. ”С*****” №*, гр. Златоград, с вх. № ОС-400/14.05.2026 г., постъпила от Александър Илийков, Антон Симеонов, Владимир Ликов, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова, Невена Александрова и Станислав Гюнелиев.

Не постъпиха въпроси и коментари по точката.
 
Комисиите гласуваха първия проект на решение с 8 гласа „за“, 0 „против“ и  0 „въздържал се“

Комисиите гласуваха втория проект на решение с 8 гласа „за“, 0 „против“ и  0 „въздържал се“
 **************************************
По т.5 от дневния ред:  Еднократна финансова помощ за новородени/ осиновени деца на територията на Община Златоград.

Г-жа Романова обяви режим на закрито заседание.

1. Заявление от М. В. – за второ родено дете. 

Комисиите гласуваха проекта на решение с 8 гласа „за“, 0 „против“ и  0 „въздържал се“ 

2. Заявление от В. Н. – първо родено дете 

Комисиите гласуваха проекта на решение с 8 гласа „за“, 0 „против“ и  0 „въздържал се“ 


*************************************
По т.6 от дневния ред:  Молби за еднократна финансова помощ.

Г-жа Романова обяви режим на закрито заседание. 

1. Молба от К. М.

Комисиите гласуваха проекта на решение с 8 гласа „за“, 0 „против“ и  0 „въздържал се“ 

2. М. Б. 

Комисиите гласуваха проекта на решение с 8 гласа „за“, 0 „против“ и  0 „въздържал се“ 

******************************************
По т.7 от дневния ред:  Други

· Писмо от Министерство на финансите относно: Необходимостта от спазването на фискалните правила и ограничения по Закона за публичните финансите, поети от страната ни ангажименти като страна членка на Европейския съюз и Еврозоната, както и прилагането на Закона за събирането на приходи и извършването на разходи през 2026г. до приемането на Закона за държавния бюджет на Република България за 2026г., Закона за бюджета на държавното обществено осигуряване за 2026г. и Закона за бюджета на Националната здравноосигурителна каса за 2026г., с вх.№ ОС-392/12.05.2026г.

· Писмо от Министерство на финансите относно: Извършване на анализ на отложените плащания по бюджетите на общините по отчетна област „Бюджет“ към 30.04.2026г., както и трайно заетите щатни бройки към 30.04.2026г., с вх.№ ОС-393/12.05.2026г.

· Писмо 

Г-жа Кръстева помоли до заседанието да се представи писмена информация по двете писма дали има незаети бройки и дали се спазва фискалната дисциплина. Каквото е отговорено до министерството, ако може да се изпрати и до Общински съвет.  

Г-жа Хаджийка поиска информацията която е предоставена в Министерство на финансите със срок 14 май да бъде предоставена и на Общински съвет. 

Г-жа Мангарудова каза, че утре ще предоставят, предоставената информация по писмото, с което им е оказан срок. Добави, че това писмо от Министерство на финансите е във връзка с извършен анализ на състоянието на държавата. По първото писмо по дневния ред г-жа Мангарудова каза, че е по-скоро указания как да се работи в условията на неприет бюджет. Препоръчват до приемането на Закона разходите да се извършват до размера на приходите и получените трансфери, както и откриването на обществени поръчки да се осъществява само при наличието на осигурено финансиране. 

· Писмо относно: Освобождаване на съдебен заседател към Районен съд – Златоград, с вх.№ ОС-412/18.05.2026г., постъпило от Окръжен съд – Смолян

[bookmark: _GoBack]Г-жа Кръстева запозна общинските съветници с писмото, информира, че има получен имейл от г-жа Чаушева, че Д. Д. вече не работи в общинска администрация. 


Поради изчерпване на дневния ред, госпожа Романова  закри съвместното заседание на постоянните комисии към Общински съвет – Златоград.





ЙОРДАНКА РОМАНОВА
Председателстващ постоянните комисии
На Общински съвет  Златоград

